
Előterjesztést készítette: Farkas Mónika pályázati ügyintéző
Előterjesztés elkészítésének időpontja: 2013. augusztus 8.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: 56/2013. (VI.29.) VM rendelet (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2013. augusztus 15-én tartandó munkaterv szerinti ülésére

8. napirendhez

Tárgy: Tanyafejlesztési Program keretében pályázatok benyújtása
Tisztelt Képviselő-testület!

A 2013-ban meghirdetett Tanyafejlesztési Program keretében többek között az alföldi tanyák, valamint tanyás térségek megőrzése és fejlesztése érdekében a települési és térségi fejlesztések támogatására is van lehetőség. Támogatás a rendelet 2. § (2) pontja értelmében 4 célterületre vehető igénybe, melyből Önkormányzatunk az 1. célterületre pályázhat.
E célterületen belül az alábbi célokra igényelhető támogatás:

(1) a tanyai termékek piacra jutásának elősegítésére;
(2) a tanyai termékek piacra jutásának elősegítése fővárosi piacokon és tanyás térségek megyei jogú városainak piacain;
(3) a tanyás térségek külterületi földútjainak karbantartását, rendszeres felújítását biztosító vontatott munkagépek, eszközök beszerzésére;

(4) a villany nélküli tanyák villamosenergia-ellátását biztosító önkormányzati fejlesztésekre;

(5) a tanyagondnoki szolgálatok fejlesztésére:

(6) megyei tanyafelmérések elvégzésére.
Ezek közül az (1) és (3) célt láttuk hasznosnak és reálisnak önkormányzatunk szempontjából, így ezeknek a pályázatoknak az előkészítését megkezdtük. Az (1) célon belül megvalósítható tevékenységek a következők:
· a tanyai termékek értékesítését biztosító önkormányzati fenntartású helyi termelői piacok létesítésére, fejlesztésére,

· tanyai termékek értékesítését biztosító önkormányzati boltok létesítésére, fejlesztésére,

· a tanyai termékek feltárására,

· a tanyai termékek védjegy- és minőségtanúsítási rendszerének bevezetésére, fejlesztésére,

· a tanyagazdaságokat összefogó, a termékeik piacra jutását segítő, a termékeik magasabb hozzáadott értékét biztosító vertikális integrációk, önkormányzati tulajdonú helyi, kisléptékű feldolgozó kapacitások létrehozására, fejlesztésére,

· a tanyagazdák számára nyújtott, a piacra jutást, a termelést és helyi feldolgozást, a közvetlen értékesítést segítő szolgáltatások biztosítására,

Az (1) cél keretében helyi termelői piac kialakítását javasoljuk a jelenlegi piactér területén, a (3) célon belül pedig egy LiuGong típusú munkagép beszerzése történhetne a külterületi földútjaink rendszeres karbantartása céljából. 

A termelői piac kialakítását a már korábban elkészített tervekből kiindulva kezdtük meg, a pályázat feltételeinek megfelelően. Ez sajnos azt is jelenti, hogy mivel a termelői piac létesítését szinte minden közegészségügyi szabály hatálya alól kivonták, kevés hivatkozási alapunk maradt komolyabb létesítmény megvalósítására.

Mindazonáltal kialakításra kerülne egy kiszolgáló épület vizesblokkal és egy irodahelyiséggel, illetve 2700 m2-en viacolor térburkolat és 2835 m2-en zúzottkő burkolat készülne. Ezen kívül készülne egy 17 férőhelyes burkolt parkoló is, valamint további 30 férőhely murvával kialakítva. 
Az (1) cél de minimis támogatásnak minősül, így a maximálisan igényelhető összeg 200 ezer euronak megfelelő, azaz 58.700.000 Ft.  A támogatás intenzitása 90 %-os. Az Önkormányzatunk által igényelt támogatás 58.696.654 Ft, ami 6.522.000 Ft önrészt von maga után.
A (3) cél esetében a maximálisan igényelhető támogatás 10 millió Ft, szintén 90 %-os intenzitás mellett. Az Önkormányzatunk által igényelt támogatás 9.898.380 Ft, ami 1.099.820 Ft önrészt von maga után.

Bár elég magas az önrész, úgy gondolom, hogy a Vidékfejlesztési Minisztérium pályázatát kár lenne kihagynunk, különös tekintettel arra, hogy egy régen húzódó probléma megoldása felé tennénk meg az első lépéseket.

Kérem a döntés szíves meghozatalát!
…/2013. (VIII. 15.) ÖKT határozati javaslat

Sülysáp Város Önkormányzatának Képviselő-testülete 
1./ az 56/2013. (VI. 29.) VM rendelete 2. § (3) bekezdése alapján pályázatot nyújt be az 1. célterületen belül 
· termelői piac kialakítására Sülysáp központjában [ab) pont], illetve 
· munkagép beszerzésére külterületi utak karbantartása céljából [c) pont].
2./ a költségvetés tartalék keretének terhére vállalja a pályázathoz szükséges önerő biztosítását a következők szerint:
· Termelői piac kialakítása Sülysáp központjában: pályázati támogatási igény: 58.696.654 Ft, önrész: 6.522.000 Ft.

· Munkagép beszerzése külterületi utak karbantartására: pályázati támogatási igény: 9.898.380 Ft, önrész: 1.099.820 Ft.
3./ felkéri a polgármestert és a jegyzőt a szükséges intézkedések megtételére.
Határidő: azonnal
Felelős: polgármester, jegyző
Sülysáp, 2013. augusztus 8.

Horinka László s.k.


polgármester
Láttam!

Sülysáp, 2013. augusztus 8.

Tóth Krisztina s.k.

